ताइक्वांडो की कलर बेल्ट परीक्षा में 9 खिलाड़ी उत्तीर्ण
ग्वालियर| ताइक्वांडो फेडरेशन ऑफ इंडिया एवं जिला ताइक्वांडो संघ से संबद्ध एक्सल ताइक्वांडो और ड्रेगन मार्शल आर्ट्स अकादमी के संयुक्त तत्वावधान में गत दिवस ताइक्वांडो कलर बेल्ट परीक्षा का आयोजन किया गया। पाटनकर बाजार स्थित ताइक्वांडो सेंटर पर अंतरराष्ट्रीय रैफरी और परीक्षक पुनीत भारद्वाज की मौजूदगी में हुई इस परीक्षा में नौ खिलाड़ी श्रेष्ठ प्रदर्शन कर उत्तीर्ण हुए। इस परीक्षा में हेमा कटारे, राहुल रजक, रवी, आशीष खालोखो, सोनू बाथम और अनमोल यादव ने व्हाइट टू यलो में बाजी मारी। वहीं रेड टू रेड वन में वर्षा शर्मा, प्रिया शिंदे, यशवर्धन सिंह और अंशुल यादव श्रेष्ठ प्रदर्शन कर उत्तीर्ण हुए। परीक्षा के समय ड्रेगन मार्शल आर्ट अकादमी के मुख्य प्रशिक्षक सौमित्र चक और भूपेंद्रकांत शर्मा विशेष रूप से मौजूद रहे।
bho_Deva hin_Deva